CELEX: 52016PC0452
Language: hu
Date: 2016-07-05
Title: Javaslat A TANÁCS IRÁNYELVE a 2011/16/EU irányelvnek a pénzmosás elleni küzdelemmel kapcsolatos információkhoz való adóhatósági hozzáférés tekintetében történő módosításáról

EURÓPAI BIZOTTSÁG
            Strasbourg, 2016.7.5.
            COM(2016) 452 final
            2016/0209(CNS)
            Javaslat
            A TANÁCS IRÁNYELVE
            a 2011/16/EU irányelvnek a pénzmosás elleni küzdelemmel kapcsolatos információkhoz való adóhatósági hozzáférés tekintetében történő módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az Európai Bizottságnak ambiciózus tervei vannak az adókijátszás és adókikerülés elleni fellépésben azzal a céllal, hogy az EU-ban méltányosabbá és hatékonyabbá váljon az adózás. E terv központi eleme az adózási átláthatóság növelése.  Az utóbbi néhány évben jelentős előrelépések történtek az adózási átláthatóság fokozásában, valamint az EU különböző részein működő adóhatóságok közötti együttműködés szorosabbra fűzésében. A tagállamok az adómegállapítással kapcsolatos információk automatikus cseréjének
                  1
                és a multinacionális vállalatok országonkénti adózási jelentéseinek
                  2
                tárgyában új jogszabályokról állapodtak meg. A Bizottság 2016 áprilisában azt is javasolta, hogy a nagy multinacionális vállalatok országonkénti bontásban tegyenek nyilvánossá meghatározott, adózással kapcsolatos adatokat.  Ami a magánszemélyek számláit illeti, 2016 januárjában új uniós jogszabályok léptek hatályba, amelyek értelmében a tagállami adóhatóságok automatikusan információt cserélnek egymással a külföldön vezetett pénzügyi számlákról. Ez hozzá fog járulni annak megakadályozásához, hogy a pénzeszközöket adóelkerülés céljával offshore központokban rejtsék el.
            
            
               A nemrégiben kiszivárogtatott bizalmas adatok rámutattak arra, milyen nagy méreteket ölt az offshore alapok elrejtése, és egyúttal aláhúzták az adózási átláthatóságra vonatkozó uniós menetrend fontosságát. A kiszivárogtatások ezenkívül rávilágítottak azokra a területekre, ahol az uniós és nemzetközi átláthatósági keretrendszer megerősítése érdekében további intézkedésekre van szükség. Ezen belül nyilvánvalóvá vált, hogy az adóhatóságoknak szélesebb körű hozzáféréssel kell rendelkezniük a közvetítő szervezetek tényleges tulajdonosaival kapcsolatos információkhoz és egyéb releváns ügyfél-átvilágítási információkhoz, ha hatékonyan kívánják azonosítani és kezelni az adókijátszás eseteit.
            
            
               A G20-ak április 18-i nyilatkozata felszólítja a Pénzügyi Akció Munkacsoportot (FATF) és az adóügyi átláthatósággal és információcserével foglalkozó globális fórumot, hogy tegyenek előzetes javaslatokat az átláthatóságra vonatkozó nemzetközi normák végrehajtásának javítására, beleértve a tényleges tulajdonosokra vonatkozó információk elérhetőségét és az ilyen információk nemzetközi szintű cseréjét.
            
            
               2016. április 14-i nyilatkozatában a G20-ak ülésén részt vevő öt uniós pénzügyminiszter az adókijátszás elleni küzdelem, az agresszív adótervezés és a pénzmosás kérdését helyezte a középpontba. A nyilatkozat megerősítette különösen azt, hogy létfontosságú az adózás területén a számlainformációk automatikus cseréjére vonatkozó nemzetközi standard (a továbbiakban: nemzetközi standard) hatékony és gyors végrehajtása. Ezen túlmenően felvázolta a tényleges tulajdonosokra vonatkozó információk rendelkezésre állásával kapcsolatos kihívásokat, valamint kiemelte a pénzmosás, az adókijátszás és a jogszerűtlen pénzügyek közös jellemzőit.
            
            
               A 2011/16/EU irányelvet (a továbbiakban: a közigazgatási együttműködésről szóló irányelv) módosító 2014/107/EU irányelvet (a továbbiakban: irányelv) 2014-ben fogadták el. 2016. január 1-je óta 27 tagállamban alkalmazandó és 2017. január 1-jétől Ausztriában is alkalmazandóvá válik. Ez az irányelv hajtja végre a nemzetközi standardot az EU-ban. Biztosítja, hogy a pénzügyi számlák tulajdonosairól szóló információkat bejelentsék annak a tagállamnak, amelyben a számlatulajdonos lakóhellyel rendelkezik.
            
            
               Ezen túlmenően az irányelv előírja, hogy amennyiben a számlatulajdonos közvetítő szervezet (azaz passzív nem pénzügyi szervezet), a pénzügyi intézmény köteles megvizsgálni e szervezetet, valamint azonosítani és bejelenteni annak ellenőrzést gyakorló személyeit (a pénzmosás elleni küzdelem terminológiája szerinti tényleges tulajdonosok
                  3
               ). Az irányelv alkalmazásának e lényeges pontja egy olyan lépést is tartalmaz, amikor az ellenőrzést gyakorló személyek azonosításához kizárólag a pénzmosás elleni küzdelemmel kapcsolatos információkat (a továbbiakban: AML-információk) lehet felhasználni.
            
            
               Ha az adóhatóságok nem férnek hozzá az AML-információkhoz, jelentősen csökken abbéli képességük, hogy hatékonyan figyelemmel kísérjék a közigazgatási együttműködésről szóló irányelv pénzügyi intézmények általi alkalmazását. Ilyen információk hiányában e hatóságok nem lesznek képesek nyomon követni, ellenőrizni és megerősíteni, hogy a pénzügyi intézmények helyesen alkalmazzák-e az irányelvet, illetve nem tudják majd megfelelően azonosítani és bejelenteni a közvetítő szervezetek ellenőrzést gyakorló személyeit.
            
            
               E kezdeményezés célja tehát az, hogy az adóhatóságok bármikor hozzáférhessenek az AML-információkhoz annak érdekében, hogy nyomon követhessék a közigazgatási együttműködésről szóló irányelv pénzügyi intézmények általi helyes alkalmazását.
            
            
               Az adóhatóságok AML-információkhoz való hozzáférése tekintetében uniós szinten jelentős eltérések tapasztalhatók. Még ha hozzá is férhetnek ilyen információkhoz, a hatóságok még mindig jelentős akadályokba ütköznek, amelyek csökkentik az adókijátszás és az adókikerülés elleni fellépésük hatékonyságát. A negyedik pénzmosási irányelv módosításai, amelyekről a következő szakaszban esik szó, fontosak a pénzmosással, a korrupcióval, a terrorizmus finanszírozásával és egyéb bűncselekményekkel kapcsolatos esetek felderítésének szempontjából. Az adóhatóságoknak az ilyen információkhoz azért is indokolt hozzáférniük, hogy maximalizálják az adókijátszás és adókikerülés elleni fellépési kapacitásukat. A Bizottság ezért e hozzáférést a közigazgatási együttműködésről szóló irányelv révén javasolja megadni, amely az EU sok más adózási átláthatósági intézkedésének a keretét képezi.
            
            
               E hozzáférés lehetővé tétele a tagállamok belső szervezeti ügyeit érinti, és a külső érdekeltek számára nem jár semmiféle jelentéstételi vagy más adminisztratív kötelezettséggel. Az ellenőrzések, felülvizsgálatok és auditok során az adóhatóság felé AML-információk közlésére kötelezett pénzügyi intézményekre háruló újabb potenciális terhek:
            
            
               i. szigorúan a már meglévő kötelezettségek felügyeletéhez kapcsolódnának, amelyek adminisztratív terhekre gyakorolt hatását a kötelezettségek eredeti megállapításakor már figyelembe kerültek,
            
            
               ii. eseti alapúak lennének az ellenőrzések, felülvizsgálatok és auditok eredményeitől függően, 
            
            
               iii. mindig a már meglévő kötelezettségek teljesítéséhez kapcsolódó átfogó ellenőrzések, felülvizsgálatok és auditok kontextusába illeszkednének az adatszolgáltatási kötelezettség alá tartozó személyeknek a közigazgatási együttműködésről szóló irányelv keretében történő azonosítása céljából, és nem csupán az ellenőrzést gyakorló személyek / tényleges tulajdonosok azonosítása céljából.
            
            
               •Összhang a szabályozási terület jelenlegi rendelkezéseivel
            
            
               A negyedik pénzmosási irányelv módosításai (COM(2016) 450).
            
            
               A terrorizmus finanszírozása elleni küzdelem megerősítéséről szóló, 2016. február 2-án elfogadott cselekvési tervében a Bizottság vállalta, hogy 2016 első felében módosításokat fog javasolni a negyedik pénzmosási irányelvhez
                  4
                azzal a céllal, hogy szigorítsa a terrorizmus finanszírozása elleni szabályokat. Ezenkívül annak szükségessége, hogy az átláthatóság és a tényleges tulajdonosokkal kapcsolatos információk fokozott rendelkezésre állása érdekében szigorúbbá váljanak a pénzmosás elleni küzdelemmel összefüggő szabályok, szintén arra késztette a Bizottságot, hogy – miután a szóban forgó irányelv említett módosításaira vonatkozó hatásvizsgálat második részében értékelte a szakpolitikai alternatívákat – módosításokat javasoljon a negyedik pénzmosási irányelvhez.
            
         
         
            
               A negyedik pénzmosási irányelv módosításaiból kiviláglik, hogy összefüggés van a pénzmosás elleni küzdelem, az adókijátszás és a globális kihívások között. Ezek a módosítások a negyedik pénzmosási irányelv, illetve a közigazgatási együttműködésről szóló irányelv keretében elvégzett ügyfél-átvilágítás vonatkozásában kínálkozó egyértelmű szinergiákra építenek.
            
            
               Ehhez hasonlóan az a tény, hogy a negyedik pénzmosási irányelv meghatározott rendelkezései alapján az AML-információk egyértelműen azonosíthatók és rendelkezésre állnak, lehetőséget kínál arra, hogy e rendelkezésekre közvetlenül is hivatkozás történjen, így nem szükséges, hogy a pénzügyi intézmények a közigazgatási együttműködésről szóló irányelv keretében párhuzamos információgyűjtést végezzenek.
            
            
               E két javaslat az ugyanazon a napon kibocsátott közleménnyel (COM(2016) 451) egyidejűleg kerül előterjesztésre.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A javaslat módosítja a 2014/107/EU irányelvvel
                  5
               , az (EU) 2015/2376 irányelvvel
                  6
                és az (EU) 2016/881 irányelvvel
                  7
                módosított 2011/16/EU irányelvet
                  8
                egy olyan rendelkezés bevezetésével, amely lehetővé teszi, hogy az adóhatóságok adózási célból hozzáférjenek meghatározott AML-információkhoz.
            
            
               A módosításokat e javaslat 1. cikke tartalmazza. Konkrétabban fogalmazva:
            
            
               A 2011/16/EU irányelv 22. cikke kiegészül egy (1a) bekezdéssel, amely az adóhatóságok számára lehetővé teszi, hogy a negyedik pénzmosási irányelv keretében hozzáférjenek a tényleges tulajdonosokkal és az ügyfél-átvilágítással kapcsolatos végrehajtási intézkedésekhez, dokumentációhoz és információkhoz. Az említett bekezdés a különleges tagállami kötelezettségekről szóló általános 22. cikkbe kerül beillesztésre, semmint a 8. cikk (3a) bekezdésébe, amely az automatikus információcsere végrehajtásáról szól. Ez azért van így, mert az automatikus információcsere óhatatlanul – akár kérésre történő, akár spontán – információcseréhez fog vezetni az automatikus információcsere minőségével és teljességével kapcsolatban. Ez további vizsgálatokhoz vezethet például az automatikus információcsere részét nem képező számlák és egyéb eszközök vonatkozásában. Az ilyen információcserék összefüggésében egyébként az adóhatóságok hozzáférési hatásköreire is szükség lenne.
            
            
               •Szubszidiaritás (nem kizárólagos hatáskör esetén) 
            
            
               E módosítások tárgya ugyanazon jogalap alá tartozik, mint a 2011/16/EU irányelv, nevezetesen az Európai Unió működéséről szóló szerződés (EUMSZ) 115. cikke alá, amely a belső piac megfelelő működését hivatott biztosítani. Az EUMSZ 115. cikke a tagállamok azon törvényi, rendeleti és közigazgatási rendelkezéseinek közelítéséről rendelkezik, amelyek közvetlenül érintik a belső piac megteremtését vagy működését, és szükségessé teszik a jogszabályok közelítését.
            
            
               A belső piac megfelelő működésének biztosítására, illetve annak érdekében, hogy a tagállamok egyenlő feltételekkel legyenek képesek megfelelő módon nyomon követni a közigazgatási együttműködési irányelv végrehajtását, valamennyi uniós tagállam adóhatósága jogosult megkapni a szükséges hozzáférési hatásköröket.
            
            
               •Arányosság
            
            
               A legutóbbi fejlemények kapcsán felmerült problémák rávilágítanak arra, hogy az adókijátszó piaci szereplők és segítőik mindig a kevésbé átlátható rendszereket veszik célba és kihasználják azok gyenge pontjait. Az ilyen lehetőségek visszaszorítása és a tagállamok közötti egyenlő versenyfeltételek biztosítása érdekében olyan közös szabályok megállapítására van szükség, amelyek lehetővé teszik, hogy az adóhatóságok teljesíthessék nyomonkövetési kötelezettségeiket.
            
            
               Következésképpen a javaslat az azonosított probléma legarányosabb megoldását képviseli. A javasolt módosítások ebből kifolyólag nem lépnek túl a szóban forgó problémák kezeléséhez és ezen keresztül a belső piac megfelelő és hatékony működése vonatkozásában a Szerződésben előírt célok eléréséhez szükséges mértéken.
            
            
               A javaslat összhangban van az arányosságnak az Európai Unióról szóló szerződés 5. cikkének (4) bekezdésében kifejtett elvével.
            
            
               •A jogi aktus típusának megválasztása
            
            
               A nyomonkövetési hatáskörök közvetlenül a közigazgatási együttműködésről szóló irányelvhez kapcsolódnak. Éppen ezért az e hatásköröket lehetővé tévő rendelkezéseket be kell építeni az említett irányelvbe.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               A módosítások a tagállami közigazgatásokban csak belső szervezeti szabályokat érinthetnek, és nem vonatkoznak külső érdekeltekre.
            
         
         
            
               •Tagállamok
            
            
               
                  2016. április 14-i nyilatkozatában öt tagállam felvázolta az irányelv által végrehajtott nemzetközi standard hatékony és gyors végrehajtásának fontosságát, valamint a pénzmosás elleni küzdelemmel összefüggő, kapcsolódó kihívások jelentőségét. E nyilatkozathoz most valamennyi tagállam csatlakozik.
               
            
            
               •Hatásvizsgálat
            
            
               A negyedik pénzmosási irányelvet érintő módosításokról szóló hatásvizsgálat „5.4. Bizonyos közigazgatási szervek nem rendelkeznek elegendő információval” című szakasza kimerítő elemzést tartalmaz, és a Szabályozói Ellenőrzési Testületnek benyújtott preferált lehetőség az „adóhatóságok hozzáférésének tisztázása”.
            
            
               Mint az már a fentiekben is elhangzott, noha a negyedik pénzmosási irányelv módosításai fontosak abból a szempontból, hogy az adóhatóságok munkája kulcsfontosságú a gyanított súlyos bűncselekmények – például a korrupció, a pénzmosás és a terrorizmus finanszírozása – felderítéséhez és bejelentéséhez, az adóhatóságoknak az információkhoz való, uniós és tagállami jogszabályokban rögzített saját célokra és különösen a közigazgatási együttműködési irányelv  és annak megfelelő alkalmazása céljára történő hozzáférését indokolt adóügyi irányelvben szabályozni.
            
            
               •Alapvető jogok
            
            
               Az Európai Unióról szóló szerződés 6. cikkének (1) bekezdése kimondja, hogy az Unió elismeri az Európai Unió Alapjogi Chartájában meghatározott jogokat, szabadságokat és elveket.
            
            
               A tényleges tulajdonosokra vonatkozó információkhoz való fokozott hozzáférés hatását és a kapcsolódó ügyfél-átvilágítási eljárásokat abból a szempontból elemeztük, hogy milyen mértékben biztosítják a Charta 7. cikkének (a magán- és családi élethez való jog) és 8. cikkének (a személyes adatok védelme) tiszteletben tartását. Mivel az új intézkedések személyes adatokat érintenek, a hozzáférés biztosítása az egyedüli módja annak, hogy az adóhatóságok ne csupán a számukra bejelentett adatokat tudják megerősíteni, hanem azt is, hogy az adózó személy valóban a tényleges tulajdonos. A rendelkezés ezenkívül további stratégiai eszközökkel vértezi fel az adóhatóságokat az adócsalás és az adókijátszás elleni küzdelemhez.
            
            
               Az adóhatóságokra egyébiránt már eleve vonatkoznak titoktartási előírások, így az adóhatóságok által tevékenységük végzése során megszerzett információk az említett titoktartási követelmények és a szükséges óvintézkedések hatálya alá tartoznának. A közigazgatási együttműködési irányelv 25. cikke az adóhatóságok közötti közigazgatási együttműködés vonatkozásában hivatkozik az alkalmazandó adatvédelmi szabályokra, valamint a kötelezettség hatálya alá tartozó szervezetek által és az ilyen szervezetektől szerzett adatok gyűjtésére és felhasználására.
            
            
               Ennek alapján elmondható, hogy jóllehet a javasolt intézkedések potenciálisan befolyásolhatják a magánélet védelméhez fűződő alapvető jogokat, beleértve a kommunikáció bizalmasságát és a magánélet és a személyes adatok védelmét, az intézkedések szükségesek és arányosak az adórendszerek megfelelő működésének biztosításához, valamint az ágazatok mindegyikében fennálló kötelezettségek megfelelő teljesítésének felügyeletéhez.
            
            
               4.KÖLTSÉGVETÉSI VONZATOK
            
            
               
                  A javaslatnak nincsen az uniós költségvetést érintő vonzata.
                  
            
            
               2016/0209 (CNS)
            
            
               Javaslat
            
            
               A TANÁCS IRÁNYELVE
            
            
               a 2011/16/EU irányelvnek a pénzmosás elleni küzdelemmel kapcsolatos információkhoz való adóhatósági hozzáférés tekintetében történő módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 113. és 115. cikkére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
         
         
            
               tekintettel az Európai Parlament véleményére
                  9
               ,
            
            
               tekintettel az Európai Gazdasági és Szociális Bizottság véleményére
                  10
               ,
            
            
               különleges jogalkotási eljárás keretében,
            
            
               mivel:
            
            
               (1)A 2014/107/EU irányelvvel
                  11
                módosított 2011/16/EU tanácsi irányelv
                  12
                27 tagállamban 2016. január 1-jétől, Ausztriában pedig 2017. január 1-jétől alkalmazandó. Ez az irányelv hajtja végre az adózás területén a számlainformációk automatikus cseréjére vonatkozó nemzetközi standardot (a továbbiakban: nemzetközi standard) az EU-ban. Biztosítja, hogy a pénzügyi számlák tulajdonosairól szóló információkat bejelentsék annak a tagállamnak, amelyben a számlatulajdonos lakóhellyel rendelkezik.
            
            
               (2)Ezen túlmenően a 2011/16/EU irányelv kiköti, hogy amennyiben a számlatulajdonos közvetítő szervezet, a pénzügyi intézmény köteles megvizsgálni e szervezetet, valamint azonosítani és bejelenteni annak tényleges tulajdonosait. Az irányelv alkalmazásának e fontos eleme az (EU) 2015/849 európai parlamenti és tanácsi irányelv
                  13
                alapján, a tényleges tulajdonosok azonosítása céljából szerzett, pénzmosás elleni küzdelemmel kapcsolatos információkon (a továbbiakban: AML-információk) alapszik.
            
            
               (3)A 2011/16/EU irányelvben meghatározott átvilágítási eljárások pénzügyi intézmények általi végrehajtásának hatékony nyomon követése érdekében az adóhatóságoknak hozzá kell férniük az AML-információkhoz. Ilyen hozzáférés hiányában e hatóságok nem tudnák nyomon követni, megerősíteni és ellenőrizni, hogy a pénzügyi intézmények helyesen alkalmazzák-e a 2011/16/EU irányelvet azáltal, hogy megfelelően azonosítják és bejelentik a közvetítő szervezetek tényleges tulajdonosait.
            
            
               (4)Ezért szükséges gondoskodni arról, hogy a 2011/16/EU irányelv helyes végrehajtásának nyomon követéséhez kapcsolódó feladataik ellátása érdekében az adóhatóságok hozzáférjenek a pénzmosás elleni küzdelemmel kapcsolatos információkhoz, eljárásokhoz, dokumentumokhoz és mechanizmusokhoz.
            
            
               (5)Ez az irányelv tiszteletben tartja az alapvető jogokat, és szem előtt tartja különösen az Európai Unió Alapjogi Chartájában elismert alapelveket. Ez az irányelv kiköti, hogy az adóhatóságok személyes adatokhoz való hozzáférését jogszabályban kell rögzíteni, ez azonban – az érintett tagállam alkotmányos rendjének sérelme nélkül – nem jelent okvetlenül parlament által elfogadott jogi aktust.  Az ilyen jogszabálynak azonban világosnak és pontosnak kell lennie, alkalmazásának pedig az irányelv hatálya alá tartozó személyek számára egyértelműnek és kiszámíthatónak kell lennie, összhangban az Európai Unió Bíróságának és az Emberi Jogok Európai Bíróságának ítélkezési gyakorlatával.
            
            
               (6)Mivel ezen irányelv célját, nevezetesen a tagállamok közötti hatékony közigazgatási együttműködést és annak a belső piac megfelelő működésével összeegyeztethető  feltételek melletti hatékony nyomon követését a tagállamok nem tudják kielégítően megvalósítani, és ezért e célok – a szükséges egységesség és hatékonyság miatt – az Unió szintjén jobban elérhetők, az Unió az Európai Unióról szóló szerződés 5. cikkében foglalt szubszidiaritás elvének megfelelően intézkedéseket hozhat. Az említett cikkben foglalt arányosság elvének megfelelően ez az irányelv nem lépi túl az e cél eléréséhez szükséges mértéket.
            
            
               (7)A 2011/16/EU irányelv hatálya alá tartozó pénzügyi intézmények által végzendő ügyfél-átvilágítás már kezdetét vette, és az első információcseréket 2017 szeptemberére kell lezárni. Ezért annak érdekében, hogy az alkalmazás hatékony nyomon követése ne szenvedjen késedelmet, indokolt előírni, hogy e módosító irányelv 2017. január 1-jére hatályba lépjen és átültetésre kerüljön,
            
            
               (8)A 2011/16/EU irányelvet ezért ennek megfelelően módosítani kell,
            
            
               ELFOGADTA EZT AZ IRÁNYELVET:
            
            
               1. cikk
            
            
               A 2011/16/EU irányelv 22. cikke a következő (1a) bekezdéssel egészül ki:
            
            
                „(1a) Az ezen irányelvet végrehajtó tagállami jogszabályok végrehajtása és érvényesítése céljából, valamint az irányelv által létrehozott közigazgatási együttműködés működésének biztosítására a tagállamok jogszabályban rögzítik, hogy az adóhatóságok hozzáférhetnek az (EU) 2015/849 európai parlamenti és tanácsi irányelv* 13., 30., 31., 32a. és 40. cikke szerinti mechanizmusokhoz, eljárásokhoz, dokumentumokhoz és információkhoz.
            
            
               ____________________________
            
            
               * Az Európai Parlament és a Tanács 2015. május 20-i (EU) 2015/849 irányelve a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).”
            
            
            
               2. cikk
            
         
         
            
               (1)A tagállamok legkésőbb 2016. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
            
            
               Ezeket a rendelkezéseket 2017. január 1-jétől alkalmazzák.
            
            
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
            
            
               (2)A tagállamok eljuttatják a Bizottságnak nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
            
            
               3. cikk
            
            
               Ez az irányelv az elfogadásának napján lép hatályba.
            
            
               4. cikk
            
            
               Ennek az irányelvnek a tagállamok a címzettjei.
            
            
               Kelt Strasbourgban, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 332., 2015.12.18., 1–10. o.
               
               
                  
                     (2)
                  HL L 146., 2016.6.3., 8–21. o.
               
               
                  
                     (3)
                  Hiv.: a 2014/107/EU irányelv I. melléklete VIII. szakaszának D.5. pontja.
               
               
                  
                     (4)
                  Az Európai Parlament és a Tanács 2015. május 20-i (EU) 2015/849 irányelve a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).
               
               
                  
                     (5)
                  A Tanács 2014. december 9-i 2014/107/EU irányelve a 2011/16/EU irányelvnek az adózás területére vonatkozó kötelező automatikus információcsere tekintetében történő módosításáról (HL L 359., 2014.12.16., 1. o.).
               
               
                  
                     (6)
                  A Tanács 2015. december 8-i (EU) 2015/2376 irányelve a 2011/16/EU irányelvnek az adózás területére vonatkozó kötelező automatikus információcsere tekintetében történő módosításáról (HL L 332., 2015.12.18., 1. o.).
               
               
                  
                     (7)
                  A Tanács 2016. május 25-i (EU) 2016/881 irányelve a 2011/16/EU irányelvnek az adózás területére vonatkozó kötelező automatikus információcsere tekintetében történő módosításáról (HL L 146., 2016.6.3., 8. o.).
               
               
                  
                     (8)
                  A Tanács 2011. február 15-i 2011/16/EU irányelve az adózás területén történő közigazgatási együttműködésről és a 77/799/EK irányelv hatályon kívül helyezéséről (HL L 64., 2011.3.11., 1. o.).
               
               
                  
                     (9)
                  HL C , ,  o.
               
               
                  
                     (10)
                  HL C , ,  o.
               
               
                  
                     (11)
                  A Tanács 2014. december 9-i 2014/107/EU irányelve a 2011/16/EU irányelvnek az adózás területére vonatkozó kötelező automatikus információcsere tekintetében történő módosításáról (HL L 359., 2014.12.16., 1. o.).
               
               
                  
                     (12)
                  A Tanács 2011. február 15-i 2011/16/EU irányelve az adózás területén történő közigazgatási együttműködésről és a 77/799/EK irányelv hatályon kívül helyezéséről (HL L 64., 2011.3.11., 1. o.).
               
               
                  
                     (13)
                  Az Európai Parlament és a Tanács 2015. május 20-i (EU) 2015/849 irányelve a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).